אנסו פאטי

אנסומנה "אנסו" פאטי ויירה (בספרדית: Anssumane "Ansu" Fati Vieira; נולד ב-31 באוקטובר 2002), הוא כדורגלן ספרדי המשחק בעמדת הקיצוני בברצלונה ובנבחרת ספרד. פאטי הוא השחקן הצעיר ביותר בהיסטוריה של הליגה הספרדית שכבש ובישל, הכובש הצעיר ביותר בהיסטוריה של ליגת האלופות, והכובש הצעיר ביותר בקלאסיקו הספרדי. נולד בגינאה ביסאו. אביו, בורי פאטי, הוא כדורגלן לשעבר. גם אחיו, בריימה ומיגל, הם כדורגלנים הקשורים לברצלונה. בגיל שש עברה המשפחה להררה שבסביליה, ספרד, כאשר אחיו בריימה הצטרף לקבוצת הכדורגל סביליה. אנסו פאטי שיחק בקבוצת הילדים של קבוצת סביליה, ובשנת 2012 הצטרף ל"לה מאסיה" – אקדמיית הכדורגל לנוער של קבוצת ברצלונה. ב-24 ביולי 2019 חתם על חוזהו המקצועי הראשון בברצלונה, וחתם בחוזה עד 2022. ב-25 באוגוסט, עוד לפני שהופיע בקבוצת המילואים של המועדון, הופיע בקבוצה הבוגרת כשעלה כמחליף בניצחון 2–5 על ריאל בטיס. הוא עשה זאת בגיל 16 ו-298 ימים והפך לשחקן השני הצעיר ביותר שהופיע לראשונה במועדון, מבוגר ב-18 ימים בלבד מויסנס מרטינס שעשה זאת בשנת 1941. הוא הבקיע את שער הבכורה שלו ב-31 באוגוסט 2019, בתיקו 2–2 עם אוסאסונה. הוא עשה זאת בגיל 16 ו-305 ימים ובכך הפך לכובש הצעיר ביותר של ברצלונה בליגה. פאטי גם הפך לשחקן הצעיר ביותר ששיחק בליגת האלופות במדי ברצלונה כשפתח במשחק נגד בורוסיה דורטמונד ב-17 בספטמבר 2019 בגיל 16 ו-321 ימים והשחקן השלישי הצעיר ביותר בתולדות התחרות. ב-10 בדצמבר הפך לשחקן הצעיר ביותר שכובש בליגת האלופות, כאשר הבקיע במדי ברצלונה נגד אינטר את שער הניצחון בסן סירו, במשחק שהסתיים בתוצאה 2–1. בניצחון הביתי נגד ולנסיה בתוצאה 2–5 הוא כבש ובישל בתוך שבע דקות, והפך לכדורגלן הצעיר ביותר שעשה זאת בליגה הספרדית. במשחק הליגה הביתי נגד לבאנטה באותה עונה כבש צמד משני בישולים של ליונל מסי ובכך היה לכדורגלן הצעיר ביותר לעשות זאת בהיסטוריית הליגה. ב-5 ביולי עלה מהספסל וכבש את השער הרביעי במשחק נגד ויאריאל, שער שהיה ל-9,000 בהיסטוריה של המועדון. עם סיום עונת הליגה, עונת 2019/2020, כבש שבעה שערים ובישל אחד ב-24 הופעות. ב-24 באוקטובר 2020, בהפסד 3–1 של ברצלונה לריאל מדריד, כבש את השער של ברצלונה ובכך הפך לשחקן הצעיר ביותר שכובש שער בהיסטוריית משחקי האל קלאסיקו. ב־7 בנובמבר באותה שנה, במשחק מול ריאל בטיס, נפצע בברכו השמאלית וקרע את המניסקוס. לאחר יומיים הוא עבר ניתוח, והמועדון הכריז כי ייעדר לשלושה חודשים. בסופו של דבר הוא נעדר לעשרה חודשים, וחזר להתאמן רק ב־24 באוגוסט 2021. ב-1 בספטמבר 2021, לאחר עזיבתו של מסי, קיבל את החולצה מספר 10. הוא ערך את הופעתו הראשונה מאז הפציעה ב־26 בספטמבר 2021, במשחק בית מול לבאנטה. הוא שיחק במשחק זה עשר דקות, וכבש בתוספת הזמן את השער השלישי בניצחון 0–3. למרות זאת, פאטי סבל מפציעות נוספות, וב-20 בינואר הוא נפצע בירך שמאל בהפסד 2–3 לאתלטיק בילבאו במסגרת גביע המלך, והושבת שוב לשלושה חודשים. הוא חזר רק ב-1 במאי 2022 כשנכנס כמחליף בניצחון 2–1 על מיורקה במסגרת הליגה. ב-7 במאי נכנס שוב כמחליף במשחק הליגה נגד ריאל בטיס בחוץ, ופחות מדקה לאחר מכן כבש את שערו הראשון בקבוצה מאז ינואר. ב-20 באוגוסט 2022, במסגרת המחזור השני של עונת 2022/2023, היה מעורב בשלושה שערים לראשונה בקריירה שלו, כשבש שער ובישל פעמיים בדרך לניצחון על 1–4 על ריאל סוסיאדד. בעונה לאחר מכן, הושאל לברייטון אנד הוב אלביון. גם העונה בברייטון, הוא היה בספסל המון משחקים על הספסל בגלל בעיות רפואיות. פאטי ערך 24 הופעות עד כה במדי ברייטון, אבל לרוב עלה מהספסל וכבש ארבעה שערים בלבד לאורך לכל התקופה. לאחר תום ההשאלה, הוא שב לברצלונה. את עונת 2024/2025 בלה ליגה החל עם פציעה. המאמן האנזי פליק היה מעוניין לשלב אותו בסגל וברצלונה רשמה אותו. פאטי הוזמן לשחק בנבחרת ספאטי ערך 24 הופעות עד כה במדי ברייטון, אבל לרוב עלה מהספסל וכבש ארבעה שערים בלבד לאורך לכל התקופה. פאטי ערך 24 הופעות עד כה במדי ברייטון, אבל לרוב עלה מהספסל וכבש ארבעה שערים בלבד לאורך לכל התקופה. ספרד עד גיל 21 ובנבחרת גינאה ביסאו. אנסו בחר ללכת לנבחרת ספרד. ב-15 באוקטובר 2019 ערך את הופעת הבכורה נגד מונטנגרו, והיה בכך לכדורגלן השני הצעיר ביותר המופיע בנבחרת ספרד עד גיל 21. פאטי זומן לראשונה לסגל נבחרת ספרד הבוגרת לראשונה ב-20 באוגוסט 2020, לשני המשחקים הראשונים בליגת האומות 2020/2021. הוא ערך את הופעת הבכורה שלו ב-3 בספטמבר כשעלה כמחליף בדקה ה-45 בתיקו 1–1 עם נבחרת גרמניה. שלושה ימים לאחר מכן, ב-6 בספטמבר, כבש את שער הבכורה בתצוגה מרשימה בניצחון הנבחרת 0–4 על אוקראינה, בכך הפך פאטי לכובש הצעיר ביותר בתולדות נבחרת ספרד כשעשה זאת בגיל 17 ו-311 ימים. נכלל בסגל נבחרת ספרד לטורניר מונדיאל 2022. לדעת מספר מבקרים נחשב אנסו פאטי לאחד הכישרונות הצעירים המבטיחים בעולם וסגנון המשחק שלו הושווה רבות לזה של שחקן ברצלונה לשעבר ליונל מסי. כחלוץ רב תכליתי, פאטי מסוגל לשחק בכל עמדת התקפה; הוא החל את הקריירה שלו כחלוץ מרכזי, אך עבר מאוחר יותר לשחק בעמדת הקיצוני השמאלי. עקב היותו מיומן בכל אחת מהרגליים, אף על פי שרגלו הימנית היא הדומיננטית, הוא מסוגל לשחק גם באגף הימני, וכן במרכז כחלוץ 9 מזויף, כחלוץ שני, או בתפקיד חופשי כפלימייקר. בשנת 2019 כך תיאר מגזין FourFourTwo את פרופיל השחקן: "אנסו פאטי, המתנשא לגובה של 5 רגל ו-10 אינץ', מתגאה במבנה גוף עוצמתי ומעניק פן פיזי למשחק שלעיתים קרובות חסר לברצלונה בעלת הכישורים הטכניים. עם זאת, למרות מבנה גופו החזק, בוגר הלה מאסיה מחזיק בכישורי כדרור יוצאי דופן, אשר בשילוב עם המהירות שלו, מקשים עליו להפליא להכשל במצבים של אחד על אחד". מגזין זה הדגיש בנוסף את החוש שלו לשערים ולכדורי גובה, כמו גם את ראיית המשחק שלו ואת היכולת שלו לשלוט במשחק מאמצע המגרש. פאטי מתואר כ "כישרון של פעם בדור", ומוחמא רבות על מהירותו, יכולת התאוצה שלו, היותו אמבידקסטרי ברגליו, מרכז הכובד הנמוך שלו וכישוריו הטכניים שמקשים על ההתמודדות של שחקני ההתקפה איתו, וכן על האינטליגנציה שלו. תנועות חכמות, עבודות הגנה טובות והצטרפויות לקישור נחשבים גם הם כחלק מהיתרונות העיקריים שלו. ברצלונה גביע המלך הספרדי: 2020/2021 הסופר קאפ הספרדי: 2022/2023 אליפות ספרד: 2022/2023. נבחרת ספרד ליגת האומות: 2022/2023 מעודכן ל-22 במאי 2022 הופעות בליגת האלופות הופעות בסופר קאפ הספרדי 6 הופעות בליגת האלופות, 2 הופעות בליגה האירופית מעודכן ל-13 באוקטובר 2020 מדיה וקבצים בנושא אנסו פאטי בוויקישיתוף אנסו פאטי, ברשת החברתית פייסבוק אנסו פאטי, ברשת החברתית אקס (טוויטר) אנסו פאטי, ברשת החברתית אינסטגרם אנסו פאטי, ברשת החברתית טיקטוק אנסו פאטי, באתר Transfermarkt אנסו פאטי, באתר Fussballdaten.de (בגרמנית) אנסו פאטי, באתר Soccerway אנסו פאטי, באתר BDFutbol אנסו פאטי, באתר WorldFootball.net אנסו פאטי, באתר National Football Teams אנסו פאטי, באתר FootballDatabase.eu אנסו פאטי, באתר ESPN הכירו את אנסו פאטי, שעשוי לעשות היסטוריה בברצלונה, באתר וואלה, 25 באוגוסט 2019 נדב יעקבי, עוף גוזל: אנסו פאטי הוא הדבר הבא, באתר ynet, 3 בספטמבר 2019 אנסו פאטי שבר עוד שיא: "זה לא נורמלי", באתר ynet, 15 בספטמבר 2019 Lowe, Sid (2019-09-16). "'A star is born': Ansu Fati announces himself and changes his world | Sid Lowe". The Guardian. ISSN 0261-3077. נבדק ב-2020-09-06. nuevecuatrouno, El Calahorra va lanzado: Braima Fati cambia La Masía por La Planilla, nuevecuatrouno.com, ‏21 באוגוסט 2019 (בספרדית) Ansu blaugrana fins al 2022, www.fcbarcelona.cat (בקטלאנית) Barcelona News: Anssumane Fati youngest player to make his debut for the club since 1941 | Goal.com, www.goal.com Ansu Fati becomes Barcelona's youngest-ever goalscorer with Osasuna strike, Metro, ‏31 באוגוסט 2019 "Ter Stegen saves Reus penalty in stalemate". BBC Sport. נבדק ב-2020-09-06. Tom Sanderson, Ansu Fati Makes History: What We Learned From FC Barcelona’s Win Over Inter Milan, Forbes Ansu Fati becomes youngest player to score LaLiga double, en.as.com, ‏2 בפברואר 2020 Sport, Ansu Fati scored 9,000th goal of Barça's history vs.Villarreal, sport, ‏6 ביולי 2020 אפילו לפני מסי: צפו בשער ההיסטורי של פאטי, באתר ONE‏, 24 באוקטובר 2020 ‏פאטי עלול להיעדר שלושה חודשים, קומאן הסביר מדוע מסי סופסל, באתר ספורט1, 7 בנובמבר 2020 Ansu Fati to wear the number 10 shirt, www.fcbarcelona.com קאמבק מושלם: פאטי חזר וכבש, ברצלונה הביסה 0:3 את לבנטה, באתר וואלה, 26 בספטמבר 2021 Ansu Fati has femoral biceps injury, FCB.com מערכת One, ‏בדקה ה-90 ואלבה: ברצלונה גברה 1:2 על בטיס, באתר ONE‏, 7 במאי 2015 מערכת ספורט היום, "אל תשאלו אותי עליו": הכישרון של ברצלונה יעזוב?, באתר ישראל היום, 12 במאי 2024 מערכת אתר ערוץ הספורט, "זה לא עובד": מה עובר על אנסו פאטי בברייטון?, באתר ערוץ הספורט, ‏8 באפריל 2024 פאטי עם המספר 10, ב-22:30 ברצלונה מול ראיו, באתר ONE - מספר אחת בספורט, ‏2024-08-27 UEFA.com, Montenegro-Spain | Under-21, UEFA.com (באנגלית) OFICIAL | Lista de convocados de la Selección española para los partidos de la UEFA Nations League ante Alemania y Ucrania, oficial-lista-convocados-seleccion-espanola-partidos-uefa-nations-league-alemania-y-ucrania, ‏20 באוגוסט 2020 (בספרדית) UEFA.com, Germany-Spain | UEFA Nations League, UEFA.com (באנגלית) Ansu Fati becomes the youngest ever scorer for Spain, www.fcbarcelona.com (באנגלית) OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית) Top 30 Talents: The best young players in the world (10-1), Eurosport, ‏2020-05-15 (באנגלית) Ansu Fati's stunning highlights on first Spain start prove he can be the next Leo Messi, GiveMeSport, ‏2020-09-07 (באנגלית בריטית) 161385360554578, Meet the 17-year-old Barca wonderkid wanted by Man United - but is seen as Messi's successor, talkSPORT, ‏2020-09-07 (באנגלית אמריקאית) Jason Pettigrove, Is Ansu Fati The Heir To Lionel Messi At Barcelona, And How Much Is He Worth?, Forbes (באנגלית) Cronan Yu published, Ansu Fati: who is Barcelona’s 16-year-old record-breaking goalscorer?, fourfourtwo.com, ‏2019-09-16 (באנגלית) Who are the young players tasked with saving Barcelona?, ESPN.com, ‏2021-10-14 (באנגלית) Who are the 39 best male players age 21 or under?, ESPN.com, ‏2021-04-29 (באנגלית) Barcelona's dilemma, put faith in Fati or bring in Memphis Depay..., AS.com, ‏2020-09-10 (באנגלית)